CELEX: 62017TN0699
Language: lv
Date: 2017-10-11 00:00:00
Title: Lieta T-699/17: Prasība, kas celta 2017. gada 11. oktobrī – Polija/Komisija

201711170471556112017/C 412/546992017TC41220171204LV01LVINFO_JUDICIAL20171011383921Lieta T-699/17: Prasība, kas celta 2017. gada 11. oktobrī – Polija/Komisija
 ---documentbreak--- C4122017LV3810120171011LV0054381392Prasība, kas celta 2017. gada 11. oktobrī – Polija/Komisija
   (Lieta T-699/17)2017/C 412/54Tiesvedības valoda – poļu
      Lietas dalībnieki
   
   
      Prasītāja: Polijas Republika (pārstāvis – B. Majczyna)
   
      Atbildētāja: Eiropas Komisija
   
      Prasījumi
   
   Prasītājas prasījumi Vispārējai tiesai ir šādi:
   
            —
         
         
            atcelt Komisijas 2017. gada 31. jūlija Īstenošanas lēmumu (ES) 2017/1442, ar ko saskaņā ar Eiropas Parlamenta un Padomes Direktīvu 2010/75/ES pieņem secinājumus par labākajiem pieejamajiem tehniskajiem paņēmieniem (LPTP) attiecībā uz lielām sadedzināšanas stacijām; izziņots ar dokumenta numuru C(2017) 5225;
         
      
            —
         
         
            piespriest Eiropas Komisijai atlīdzināt tiesāšanas izdevumus.
         
      
      Pamati un galvenie argumenti
   
   Savas prasības pamatojumam prasītāja izvirza piecus pamatus.
   
            1.
         
         
            Pirmais pamats attiecas uz LES 16. panta 4. un 5. punkta kopsakarā ar 3. panta 2. punktu un LES un LESD pielikumā esošo Protokolu Nr. 36 par pārejas noteikumiem pārkāpumu tādēļ, ka apstrīdētais lēmums esot pieņemts, izmantojot nepareizu kvalificējošā vairākuma skaitīšanas metodi.
         
      
            2.
         
         
            Otrais pamats attiecas uz Direktīvas 2010/75/ES 3. panta 10. un 13. punkta kopsakarā ar tās III pielikumu un Īstenošanas lēmumu 2012/119/ES pārkāpumu, nosakot [ar labākajiem pieejamajiem tehniskajiem paņēmieniem saistītos emisiju līmeņus] (LPTP SEL), pamatojoties uz kļūdainiem un nereprezentatīviem datiem.
         
      
            3.
         
         
            Trešais pamats attiecas uz samērīguma principa pārkāpumu (LES 5. panta 4. punkts) kopsakarā ar LESD 191. panta 2. punktu, nosakot pārāk augstus LPTP SEL, kas neesot atbilstoši un samērīgi ar vēlamā labuma un mērķu sasniegšanu, kā arī saistībā ar apstrīdētā lēmuma seku nenovērtēšanu.
         
      
            4.
         
         
            Ceturtais pamats attiecas uz Direktīvas 2010/75/ES 13. panta 4. un 5. punkta kopsakarā ar 3. panta 12. punktu un LESD 291. panta 2. punktu pārkāpumu tādēļ, ka Komisija esot pārsniegusi Direktīvas 2010/75/ES 13. panta 5. punktā paredzētās īstenošanas pilnvaras, jo esot atkāpusies no LPTP secinājumu piemērošanas, pieņemot apstrīdēto lēmumu, nevis grozot Direktīvu 2010/75/ES.
         
      
            5.
         
         
            Piektais pamats attiecas uz Regulas Nr. 2011/182 3. panta 3. un 4. punkta pārkāpumu, nepareizu pilnvaru izmantošanu un labas pārvaldības principa pārkāpumu, bez iepriekšējas apspriedes būtiski izmanot apstrīdētā lēmuma projektu dienā, kad, pamatojoties uz Direktīvas 2010/75/ES 75. pantu, Komiteja balsojusi par viedokli par apstrīdētā lēmuma projektu.